<classify> Taarifa kwa vyombo vya habari aliyoitoa mwanamitindo huyo jana, ilieleza kuwa semina hiyo iliyohusisha vijana wasiopungua 500, wazazi, walimu na walezi 100 ilienda vizuri na imekuwa ya mafanikio makubwa kwake.Alisema idadi ya waliopata semina hiyo inamaanisha nao wataenda kutoa elimu kwa makundi yao mtaani na kila mmoja akipata watu wasiopungua 20 kutakuwa na idadi kubwa wameelimika kuhusu ugonjwa huo.Semina hii maalumu ya kihistoria ni mara ya kwanza kufanyika Tanzania kuhusu athari za ugonjwa wa endometriosis, alisema na katika taarifa hiyo na kuongeza kuwa semina hiyo imeandaliwa na taasisi yake ya Millen Magese.Alisema taasisi hiyo imeanzishwa kwa lengo la kusaidia jamii hasa masuala yanayogusa elimu, afya na huduma za kijamii na kwamba lengo la semina hiyo ni kufikisha ujumbe kwa jamii kuhusu ugonjwa huo ambao yeye ni miongoni mwa waathirika wa tatizo hilo la mirija ya uzazi.Taasisi hii imekuwa ikifanya shughuli zake ndani na nje ya Afrika, ikiwemo nchini Marekani, alisema mwanamitindo huyo na kuongeza kuwa mgeni rasmi katika semina hiyo alikuwa Naibu Waziri wa Afrya, Maendeleo ya Jamii, Jinsia, Wazee na Watoto, Dk Hamis Kigwangalah.Baadhi ya wadau walioshiriki semina hiyo ni mwanamitindo Tausi Likokola, waliopata kushika nafasi za juu katika mashindano ya Miss Tanzania, Nasreem Karim na Jokate Mwegelo na mwimbaji mahiri Judith Wambura.Alisema yeye amepitia upasuaji wa ugonjwa huo mara 13 na bado anaendelea kupambana kwani bado tiba ya ugonjwa huo haijapatikana.  <topic>: michezo 